ΓΡΑΠΤΗ ΕΡΩΤΗΣΗ E-0304/03

υποβολή: Giovanni Pittella (PSE) προς την Επιτροπή

(10 Φεβρουαρίου 2003)

Θέμα: Ρατσιστικοί ιστότοποι

Έχονταςπόψη ότι:

- Η χρήση της ιστοθέσης ως φορέα νεοναζιστικής, αντισημιτικής ή γενικότερα ρατσιστικής προπαγάνδας και ως οργανωτικού μηχανισμού της νοσταλγικής άκρας δεξιάς είναι ένα πρόβλημα που οξύνεται όλο και περισσότερο·

- αξιόπιστες πηγές βεβαιώνουν ότι ο αριθμός των δεδηλωμένα ρατσιστικών ιστοτόπων σε όλον τον κόσμο ξεπερνάει τις 4 000·

- η κατάσταση αυτή συνιστά πραγματική απειλή, για τα κράτη και τις δημοκρατικές κοινωνίες, δεδομένου ότι μπορεί να δώσει στην παράνομη άκρα δεξιά τη δυνατότητα να αναπτύξει μηχανισμούς τρομοκρατικού τύπου·

Τι παρεμβάσεις δοκίμασε να θέση σε κίνηση (και με ποια αποτελέσματα) η Επιτροπή·

Τι προτίθεται να πράξει μελλοντικά η Επιτροπή για να πλήξει το εγκληματικό αυτό φαινόμενο και να ρυθμίσει κανονιστικά τη χρήση του Διαδικτύου στο πλαίσιο σεβασμού και περιφρούρησης της νομιμότητας·

Απάντηση του κ. Vitorino εξ ονόματος της Επιτροπής

(19 Μαρτίου 2003)

Η Επιτροπή συμφωνεί με το αξιότιμο μέλος του Κοινοβουλίου όσον αφορά τη σοβαρότητα του προβλήματος και καταδικάζει απερίφραστα τον ρατσισμό και την ξενοφοβία, που συνιστούν άμεση παραβίαση των γενικών αρχών της ελευθερίας, της δημοκρατίας, του σεβασμού των ανθρωπίνων δικαιωμάτων και των θεμελιωδών ελευθεριών καθώς και του κράτους δικαίου, γενικές αρχές οι οποίες συνιστούν τα θεμέλια της Ένωσης και τις οποίες συμμερίζονται όλα τα κράτη μέλη όπως αναφέρεται στο άρθρο 6 της συνθήκης για την Ευρωπαϊκή Ένωση.

Το Νοέμβριο 2001, η Επιτροπή παρουσίασε πρόταση για απόφαση — πλαίσιο(1), η οποία αποτελεί νομοθετικό μέσο στον τομέα του ποινικού δικαίου για να εξασφαλιστεί ότι η συμπεριφορά που διαπνέεται από ρατσισμό και ξενοφοβία θα τιμωρείται με τις ίδιες ποινές σ'όλα τα κράτη μέλη, και, κατά δεύτερο λόγο, για να βελτιωθεί και να προωθηθεί η δικαστική συνεργασία χάρη στην εξάλειψη των ενδεχομένων εμποδίων. Η προσέγγιση της Επιτροπής επάυτού του ζητήματος συνίσταται στην εξασφάλιση της ποινικοποίησης σε όλα τα κράτη μέλη του περιεχομένου του διαδικτύου που διαπνέεται από πνεύμα ρατσισμού και ξενοφοβίας. Η βασική ιδέα απορρέει από τη γενική αρχή: ότι είναι παράνομο εκτός του κόσμου της πληροφορικής είναι επίσης παράνομο στον κόσμο της πληροφορικής. Μάλιστα, η πρόταση αυτή ορίζει επίσης ορισμένα ελάχιστα κριτήρια όσον αφορά την αρμοδιότητα για αυτή την κατηγορία αδικημάτων. Επί του παρόντος, λαμβάνουν χώρα στο Συμβούλιο διαπραγματεύσεις σχετικά με αυτό το νομοθετικό μέσο.

Επιπλέον, το άρθρο 15 της Οδηγίας για το ηλεκτρονικό εμπόριο(2) ορίζει ότι οι προμηθευτέςπηρεσιών που αποθηκεύουν πληροφορίες οι οποίες προέρχονται από έναν παραλήπτη αυτών τωνπηρεσιών, κατόπιν αιτήσεώς του, οφείλουν, μόλις πληροφορούνται ότι αυτές οι πληροφορίες είναι παράνομες, να ενεργούν ακαριαία ούτως ώστε να παρεμποδίζεται η πρόσβαση σ' αυτές τις πληροφορίες.

Η αιτιολογική σκέψη 48 της ως άνω οδηγίας αναφέρει ότι τα κράτη μέλη έχουν τη δυνατότητα να απαιτούν, από τους φορείς παροχής οι οποίοι φιλοξενούν πληροφορίες τρίτων, να ασκούν καθήκοντα μέριμνας έτσι ώστε να αποκαλύπτονται και να προλαμβάνονται ορισμένες μορφές παράνομης δραστηριότητας.

Στο διεθνές επίπεδο, έντεκα χώρες — συμπεριλαμβανομένων εννέα κρατών μελών —πέγραψαν στο Στρασβούργο στις 28 Ιανουαρίου 2003 το συμπληρωματικό πρωτόκολλο της σύμβασης του Συμβουλίου της Ευρώπης για την εγκληματικότητα στον κυβερνοχώρο, που αφορά την ποινικοποίηση πράξεων ρατσιστικής και ξενοφοβικής φύσης, οι οποίες διαπράττονται μέσω της χρήσης συστημάτων πληροφορικής.

Το Πρόγραμμα Δράσης για την ασφαλέστερη χρήση του διαδικτύου προβλέπει επίσης δυνατότητες χρηματοδότησης δράσεων καταπολέμησης του ρατσισμού (τηλεφωνικές γραμμές βοήθειας και εκστρατείες ευαισθητοποίησης), ενώ το φόρουμ για την ασφαλέστερη χρήση του διαδικτύου, το οποίο δημιουργείται επί του παρόντος στο πλαίσιο του Προγράμματος Δράσης, θα εξετάσει τους πρακτικούς τρόπους συνεργασίας σ' αυτον τον τομέα.

(1) ΕΕ C 75 E της 26.3.2002.

(2) Οδηγία 2000/31/ΕΚ του Ευρωπαϊκού Κοινοβουλίου και του Συμβουλίου της 8ης Ιουνίου 2000 για ορισμένες νομικές πτυχές τωνπηρεσιών της κοινωνίας της πληροφορίας, ιδίως του ηλεκτρονικού εμπορίου, στην εσωτερική αγορά, ΕΕ L 178 της 17.7.2000.